ΕΝΗΜΕΡΩΣΗ ΦΟΙΤΗΤΩΝ ΓΙΑ ΤΙΣ ΕΞΕΤΑΣΕΙΣ ΠΕΡΙΟΔΟΥ ΣΕΠΤΕΜΒΡΙΟΥ 2020

* Οι εξετάσεις της περιόδου Σεπτεμβρίου 2020 θα πραγματοποιηθούν κυρίως εξ αποστάσεως, στο χρονικό διάστημα 7.9.2020 – 4.10.2020.
* Οι διδάσκοντες θα καθορίσουν τον τρόπο εξέτασης που επέλεξαν να εξετάσουν: με προφορικές εξ αποστάσεως ή με γραπτές εξ αποστάσεως εξετάσεις και σε ιδιαίτερες περιπτώσεις δια ζώσης.
* Όλοι/ες οι φοιτητές /τριες θα ειδοποιηθούν, με κάθε νόμιμο μέσο, σχετικά με το ποιοι εκ των διδασκόντων θα πραγματοποιήσουν τις εξετάσεις προφορικώς εξ αποστάσεως, ποιοι δια ζώσης και ποιοι με γραπτές εξ αποστάσεως.
* Σε περίπτωση **προφορικών εξ αποστάσεως, ή δια ζώσης** οι φοιτητές/φοιτήτριες θα ειδοποιηθούν για το e-mail του διδάσκοντος/ουσας και θα πρέπει να δηλώσουν μέχρι την Δευτέρα **24.8.2020** αν θα συμμετάσχουν στην εξέταση συγκεκριμένων μαθημάτων, αποστέλλοντας e-mail στον ΔΙΔΑΣΚΟΝΤΑ ΤΟΥ ΚΑΘΕ ΜΑΘΗΜΑΤΟΣ με κοινοποίηση στην κ. Μπουραντά (bourantn@uoc.gr). Οποιοσδήποτε άλλος τρόπος δήλωσης θεωρείται άκυρος. Η δήλωση πρόθεσης εξέτασης είναι αποκλειστικά στην ευθύνη του/της φοιτητή/φοιτήτριας, και η μη δήλωση/επικοινωνία υποδηλώνει σιωπηρή παραίτηση από την εξέταση. **Η συμμετοχή δεν είναι υποχρεωτική**
* Για τις γραπτές εξ αποστάσεως εξετάσεις θεωρείται ότι συμμετέχουν όλοι όσοι συνδεθούν με την πλατφόρμα την ημέρα και ώρα της εξέτασης.
* Για οποιαδήποτε διαφοροποίηση ή εξαίρεση από τους ανωτέρω κανόνες, ή επιπλέον αναγκαία πληροφόρηση θα υπάρξει ξεχωριστή ανακοίνωση από τον/την διδάσκοντα/ουσα του μαθήματος.